CELEX: 52015PC0026
Language: hu
Date: 2015-01-29
Title: Javaslat A TANÁCS HATÁROZATA az egyrészről az Európai Közösség, másrészről Ciszjordánia és a Gázai-övezet Palesztin Nemzeti Hatósága képviseletében a Palesztin Felszabadítási Szervezet (PFSZ) közötti kereskedelemről és együttműködésről szóló euro-mediterrán ideiglenes társulási megállapodással létrehozott vegyes bizottságon belül az említett megállapodáshoz csatolt, a „származó termékek” fogalmának meghatározásáról és az igazgatási együttműködés módszereiről szóló 3. jegyzőkönyvnek egy új, a származási szabályok tekintetében a pán-euromediterrán preferenciális származási szabályokról szóló regionális egyezményre hivatkozó jegyzőkönyvvel történő helyettesítésével összefüggésben az Európai Unió nevében képviselendő álláspontról

|
			
		
		
		52015PC0026
		
			Javaslat A TANÁCS HATÁROZATA az egyrészről az Európai Közösség, másrészről Ciszjordánia és a Gázai-övezet Palesztin Nemzeti Hatósága képviseletében a Palesztin Felszabadítási Szervezet (PFSZ) közötti kereskedelemről és együttműködésről szóló euro-mediterrán ideiglenes társulási megállapodással létrehozott vegyes bizottságon belül az említett megállapodáshoz csatolt, a „származó termékek” fogalmának meghatározásáról és az igazgatási együttműködés módszereiről szóló 3. jegyzőkönyvnek egy új, a származási szabályok tekintetében a pán-euromediterrán preferenciális származási szabályokról szóló regionális egyezményre hivatkozó jegyzőkönyvvel történő helyettesítésével összefüggésben az Európai Unió nevében képviselendő álláspontról /* COM/2015/026 final - 2015/0018 (NLE) */
			
				
		
		
			
			   	INDOKOLÁS
1.           A JAVASLAT HÁTTERE
A pán-euromediterrán preferenciális
származási szabályokról szóló regionális egyezmény[1] (a továbbiakban: az
egyezmény) olyan termékek származásával kapcsolatban állapít meg
rendelkezéseket, amelyek a szerződő felek közötti releváns
megállapodások hatálya alá tartozó kereskedelem tárgyát képezik. Az EU és
Palesztina[2]
2011. június 15-én, illetve 2013. szeptember 18-án írta alá az egyezményt.
Az EU és Palesztina 2012. március 26-án,
illetve 2014. május 27-én helyezte letétbe elfogadási okmányát az egyezmény
letéteményesénél. Következésképpen az egyezmény 10. cikkének (3) bekezdése
értelmében az egyezmény az EU és Palesztina tekintetében 2012. május 1-jén,
illetve 2014. július 1-jén lépett hatályba.
Az egyezmény 6. cikke értelmében a
szerződő felek az egyezmény hatékony alkalmazását biztosító
megfelelő intézkedéseket hoznak. Ezért az egyrészről az Európai
Közösség, másrészről Ciszjordánia és a Gázai-övezet Palesztin Nemzeti
Hatósága képviseletében a Palesztin Felszabadítási Szervezet (PFSZ) közötti
kereskedelemről és együttműködésről szóló euro-mediterrán
ideiglenes társulási megállapodással[3]
létrehozott vegyes bizottságnak határozatot kell elfogadnia a „származó
termékek” fogalmának meghatározásáról és az igazgatási együttműködés
módszereiről szóló 3. jegyzőkönyvnek egy új, a származási szabályok
tekintetében az egyezményre hivatkozó jegyzőkönyvvel történő
helyettesítéséről. A vegyes bizottságban az Európai Unió által
képviselendő álláspontot a Tanácsnak kell meghatároznia.
2.           AZ ÉRDEKELT FELEKKEL
FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
Az uniós tagállamokat a Vámkódexbizottság
(Származási Szekció) 2013. május 13-i ülésén tájékoztatták a tanácsi
határozattervezetről. Az egyezmény szerződő feleivel legutóbb a
pán-euromediterrán munkacsoport 2014. október 22–23-i ülésén konzultáltak.
Külső szakértő bevonására nem
volt szükség. Hatásvizsgálatra szintén nem volt szükség, mivel a javasolt
kiigazítások technikai jellegűek, és nem érintik a jelenleg hatályos
származási szabályokkal kapcsolatos jegyzőkönyv tartalmát.
3.           A JAVASLAT JOGI ELEMEI
A tanácsi határozat jogalapja az Európai
Unió működéséről szóló szerződés 207. cikke (4) bekezdésének
első albekezdése, összefüggésben 218. cikkének (9) bekezdésével.
A javaslat az Európai Unió kizárólagos
hatáskörébe tartozik, ezért a szubszidiaritás elve nem alkalmazható.
Javasolt aktus: tanácsi határozat.
2015/0018 (NLE)
Javaslat
A TANÁCS HATÁROZATA
az egyrészről az Európai Közösség,
másrészről Ciszjordánia és a Gázai-övezet Palesztin Nemzeti Hatósága
képviseletében a Palesztin Felszabadítási Szervezet (PFSZ) közötti
kereskedelemről és együttműködésről szóló euro-mediterrán
ideiglenes társulási megállapodással létrehozott vegyes bizottságon belül az
említett megállapodáshoz csatolt, a „származó termékek” fogalmának
meghatározásáról és az igazgatási együttműködés módszereiről szóló 3.
jegyzőkönyvnek egy új, a származási szabályok tekintetében a
pán-euromediterrán preferenciális származási szabályokról szóló regionális egyezményre
hivatkozó jegyzőkönyvvel történő helyettesítésével összefüggésben az
Európai Unió nevében képviselendő álláspontról
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 207. cikke (4)
bekezdésének első albekezdésére, összefüggésben 218. cikkének (9)
bekezdésével,
tekintettel az Európai Bizottság
javaslatára,
mivel:
(1)       Az egyrészről az
Európai Közösség, másrészről Ciszjordánia és a Gázai-övezet Palesztin
Nemzeti Hatósága képviseletében a Palesztin Felszabadítási Szervezet (PFSZ)
közötti kereskedelemről és együttműködésről szóló
euro-mediterrán ideiglenes társulási megállapodáshoz[4] (a továbbiakban: a
megállapodás) csatolt 3. jegyzőkönyv (a továbbiakban: a 3.
jegyzőkönyv) a „származó termékek” fogalmának meghatározásáról és az
igazgatási együttműködés módszereiről rendelkezik.
(2)       A pán-euromediterrán
preferenciális származási szabályokról szóló regionális egyezmény[5] (a továbbiakban: az
egyezmény) olyan termékek származásával kapcsolatban állapít meg rendelkezéseket,
amelyek a szerződő felek közötti releváns megállapodások hatálya alá
tartozó kereskedelem tárgyát képezik.
(3)       Az Unió és Palesztina[6] 2011. június 15-én,
illetve 2013. szeptember 18-án írta alá az egyezményt.
(4)       Az Unió és Palesztina
2012. március 26-án, illetve 2014. május 27-én helyezte letétbe elfogadási
okmányát az egyezmény letéteményesénél. Következésképpen az egyezmény 10.
cikkének (3) bekezdése értelmében az egyezmény az Unió és Palesztina
tekintetében 2012. május 1-jén, illetve 2014. július 1-jén lépett hatályba.
(5)       Az egyezmény 6. cikke
értelmében a szerződő felek az egyezmény hatékony alkalmazását
biztosító megfelelő intézkedéseket hoznak. Ezért a megállapodással
létrehozott vegyes bizottságnak határozatot kell elfogadnia a 3.
jegyzőkönyvnek egy új, a származási szabályok tekintetében az egyezményre
hivatkozó jegyzőkönyvvel történő helyettesítéséről.
(6)       Az Unió vegyes bizottságon
belüli álláspontjának ezért a mellékelt határozattervezeten kell alapulnia,
ELFOGADTA EZT A HATÁROZATOT: 
1. cikk
Az egyrészről az Európai Közösség,
másrészről Ciszjordánia és a Gázai-övezet Palesztin Nemzeti Hatósága
képviseletében a Palesztin Felszabadítási Szervezet (PFSZ) közötti
kereskedelemről és együttműködésről szóló euro-mediterrán ideiglenes
társulási megállapodással létrehozott vegyes bizottságon belül az említett
megállapodáshoz csatolt, a „származó termékek” fogalmának meghatározásáról és
az igazgatási együttműködés módszereiről szóló 3. jegyzőkönyvnek
egy új, a származási szabályok tekintetében a pán-euromediterrán preferenciális
származási szabályokról szóló regionális egyezményre hivatkozó
jegyzőkönyvvel történő helyettesítésével összefüggésben az Európai
Unió nevében képviselendő álláspont a vegyes bizottság e határozathoz
csatolt határozattervezetén alapul.
A vegyes bizottság határozattervezetének
kisebb módosításait a vegyes bizottság uniós képviselői a Tanács újabb
határozata nélkül is jóváhagyhatják.
2. cikk
A vegyes bizottság határozatát az Európai
Unió Hivatalos Lapjában ki kell hirdetni.
3. cikk
Ez a határozat az elfogadásának napján lép
hatályba.
Kelt Brüsszelben, -án/-én.
                                                                       a
Tanács részéről
                                                                       az
elnök
[1]               HL L 54., 2013.2.26., 4. o.
[2]               Ez a megnevezés nem értelmezhető a palesztin
állam elismeréseként és nem érinti az egyes tagállamok e kérdésre vonatkozó
álláspontjait.
[3]               HL L 187., 1997.7.16., 3. o.
[4]               HL L 187., 1997.7.16., 3. o.
[5]               HL L 54., 2013.2.26., 4. o.
[6]               Ez a megnevezés nem értelmezhető a palesztin állam
elismeréseként és nem érinti az egyes tagállamok e kérdésre vonatkozó
álláspontjait.
Tervezet
AZ EU–PALESZTINA VEGYES BIZOTTSÁG ... HATÁROZATA
(...) 
az egyrészről az Európai Közösség, másrészről Ciszjordánia és
a Gázai-övezet Palesztin Nemzeti Hatósága képviseletében a Palesztin
Felszabadítási Szervezet (PFSZ) közötti kereskedelemről és
együttműködésről szóló euro-mediterrán ideiglenes társulási
megállapodáshoz csatolt, a „származó termékek” fogalmának meghatározásáról és
az igazgatási együttműködés módszereiről szóló 3. jegyzőkönyv
helyettesítéséről
AZ EU–Palesztina vegyes bizottság,
tekintettel az egyrészről az Európai
Közösség, másrészről Ciszjordánia és a Gázai-övezet Palesztin Nemzeti
Hatósága képviseletében a Palesztin Felszabadítási Szervezet (PFSZ) közötti
kereskedelemről és együttműködésről szóló euro-mediterrán
ideiglenes társulási megállapodásra[1] és
különösen annak 25. cikkére,
tekintettel az egyrészről az Európai
Közösség, másrészről Ciszjordánia és a Gázai-övezet Palesztin Nemzeti
Hatósága képviseletében a Palesztin Felszabadítási Szervezet (PFSZ) közötti
kereskedelemről és együttműködésről szóló euro-mediterrán
ideiglenes társulási megállapodáshoz csatolt, a „származó termékek” fogalmának
meghatározásáról és az igazgatási együttműködés módszereiről szóló 3.
jegyzőkönyvre,
mivel:
(1)                   
Az egyrészről az Európai Közösség,
másrészről Ciszjordánia és a Gázai-övezet Palesztin Nemzeti Hatósága
képviseletében a Palesztin Felszabadítási Szervezet (PFSZ) közötti
kereskedelemről és együttműködésről szóló euro-mediterrán
ideiglenes társulási megállapodás (a továbbiakban: a megállapodás) 25. cikke
a megállapodásnak a származási szabályokat megállapító, valamint az Európai
Unió, Palesztina és az egyezmény egyéb szerződő felei közötti
származási kumulációról rendelkező 3. jegyzőkönyvére (a továbbiakban:
a 3. jegyzőkönyv) hivatkozik.
(2)                   
A 3. jegyzőkönyv 39. cikke úgy rendelkezik,
hogy a jegyzőkönyv rendelkezéseinek módosításáról a megállapodás 63.
cikkével létrehozott vegyes bizottság határozhat.
(3)                   
A pán-euromediterrán preferenciális származási
szabályokról szóló regionális egyezmény[2]
(a továbbiakban: az egyezmény) célja a származási szabályokról szóló, a
pán-euromediterrán övezetben jelenleg hatályos jegyzőkönyvek egyetlen
egységes jogi aktussal történő helyettesítése.
(4)                   
Az Európai Unió és Palesztina[3] 2011. június 15-én,
illetve 2013. szeptember 18-án írta alá az egyezményt.
(5)                   
Az Európai Unió és Palesztina 2012. március
26-án, illetve 2014. május 27-én helyezte letétbe elfogadási okmányát az
egyezmény letéteményesénél. Következésképpen az egyezmény 10. cikkének (3)
bekezdése értelmében az egyezmény az Unió és Palesztina tekintetében 2012.
május 1-jén, illetve 2014. július 1-jén lépett hatályba.
(6)                   
A 3. jegyzőkönyvet ezért egy új, az
egyezményre hivatkozó jegyzőkönyvvel kell helyettesíteni,
ELFOGADTA EZT A HATÁROZATOT:
1. cikk
Az egyrészről az Európai Közösség,
másrészről Ciszjordánia és a Gázai-övezet Palesztin Nemzeti Hatósága
képviseletében a Palesztin Felszabadítási Szervezet (PFSZ) közötti
kereskedelemről és együttműködésről szóló euro-mediterrán
ideiglenes társulási megállapodáshoz csatolt, a „származó termékek” fogalmának
meghatározásáról és az igazgatási együttműködés módszereiről szóló 3.
jegyzőkönyv helyébe az e határozat mellékletében foglalt szöveg lép.
2. cikk
Ez a határozat az elfogadásának napján lép
hatályba.
Ezt a határozatot […]-tól/-től kell
alkalmazni.
Kelt,
                                                                       a
vegyes bizottság részéről
                                                                       az
elnök
Melléklet
3.
jegyzőkönyv
a
„származó termék” fogalmának meghatározásáról és az igazgatási
együttműködés módszereiről
1. cikk
Az
alkalmazandó származási szabályok
(1)        E megállapodás végrehajtása
tekintetében a pán-euromediterrán preferenciális származási szabályokról szóló
regionális egyezmény[4]
(a továbbiakban: az egyezmény) I. függeléke és II. függelékének vonatkozó
rendelkezései alkalmazandók.
(2)        A pán-euromediterrán
preferenciális származási szabályokról szóló regionális egyezmény I. függelékében és II. függelékének vonatkozó rendelkezéseiben szereplő „releváns
megállapodás” kifejezés e megállapodásra történő hivatkozásként
értelmezendő.
2. cikk
A
viták rendezése
(1)        Amennyiben az egyezmény I. függelékének 32. cikke szerinti ellenőrzési eljárásokkal kapcsolatban olyan
viták merülnek fel, amelyeket nem lehet rendezni az ellenőrzést kérő
vámhatóságok és az ezen ellenőrzésnek a végrehajtásáért felelős
vámhatóságok között, ezeket a vitákat a vegyes bizottság elé kell terjeszteni.
(2)        Az importőr és az importáló
ország vámhatóságai közötti viták rendezésére vonatkozóan minden esetben az
említett ország jogszabályai az irányadók.
3. cikk
A
jegyzőkönyv módosítása
E jegyzőkönyv rendelkezéseinek
módosításáról a vegyes bizottság határozhat.
4. cikk
Az
egyezmény felmondása
(1)        Amennyiben akár az Európai Unió,
akár Palesztina[5]
írásban értesíti az egyezmény letéteményesét arról, hogy az egyezmény 9. cikke
értelmében fel kívánja mondani az egyezményt, az Európai Unió és Palesztina e
megállapodás végrehajtása érdekében azonnal tárgyalásokat kezd a származási
szabályokról.
(2)        Az e tárgyalások eredményeképpen
megállapított új származási szabályok hatálybalépéséig e megállapodás
tekintetében továbbra is az egyezmény I. függelékében és II. függelékének
vonatkozó rendelkezéseiben előírt, a felmondás időpontjában hatályos
származási szabályok alkalmazandók. Mindazonáltal az egyezmény I. függelékében
és II. függelékének vonatkozó rendelkezéseiben előírt származási szabályok
a felmondás időpontjától kezdve kizárólag az Európai Unió és Palesztina
közötti kétoldalú kumulációt lehetővé tevő rendelkezésekként
értelmezendők.
[1]               HL L 187., 1997.7.16., 3. o.
[2]               HL L 54., 2013.2.26., 4. o.
[3]               Ez a megnevezés nem értelmezhető a palesztin
állam elismeréseként és nem érinti az egyes tagállamok e kérdésre vonatkozó
álláspontjait.
[4]               HL L 54., 2013.2.26., 4. o.
[5]               Ez a megnevezés nem értelmezhető a palesztin
állam elismeréseként és nem érinti az egyes tagállamok e kérdésre vonatkozó
álláspontjait.